তাকওয়া : শহীদ যোবায়ের শিশুকাল থেকেই ছিলেন সহজ সরল। আল্লাহ ও রাসূলের (সা) প্রতি ছিল অকৃত্রিম বিশ্বাস ও ভালোবাসা। যোবায়ের ভাইয়ের বাবার কাছ থেকেই শুনি সে কথা : “শৈশবকাল থেকেই একটা সুন্দর অভ্যাস ছিল তার। আমাকে নামাজ পড়তে দেখলেই আমার ডান পাশে দাঁড়িয়ে যেত। আমি একদিন বারান্দায় চৌকির ওপর নামাজ পড়ছি এমন সময় যোবায়ের আমার ডান পাশে দাঁড়াল। আমি যেই জমিনে সিজদায় গিয়েছি, যোবায়েরও আমার সাথে সিজদা দিল কিন্তু ওর কপালটা চৌকির ওপর না ঠেকার কারণে ধপাস করে পড়ে মাটিতে পড়ে গেল। আমি নামাজ ছেড়ে ওকে কোলে তুলে নিলাম। কিছুক্ষণ পর যোবায়ের বলল, বাবা! নামাজ শেষ হয়েছে? না, বলে আমি আবার নামাজে দাঁড়ালাম যোবায়েরও আমার সাথে দাঁড়িয়ে নামাজ পড়ল। নামাজ শেষে বললাম, বাবা যোবায়ের! ব্যথা পেয়েছ? যোবায়ের হাসি দিয়ে বলল, নামাজ পড়তে কি মানুষ ব্যথা পায়?